Politegniese hoërskool

Die Politegniese hoërskool (Duits: Polytechnische Oberschule, kort POS en uitgespreek as P-O-S) was die algemene eenheidskool binne die skoolstelsel van die Duitse Demokratiese Republiek (DDR, ook Oos-Duitsland genoem) wat tien grade behels het en geheel en al deur die staat onderhou is. Dit het in 1959 ontstaan toe Oos-Duitse laerskole (met agt grade) en middelbare skole (tien grade) hervorm is. 

Die POS-konsep was dié van 'n algemene gekombineerde laer- en hoërskool sonder enige differensiasie tydens die gewone onderrig sodat die klasverband, afgesien van leerders wat na Uitgebreide hoërskole (Erweiterte Oberschule, EOS - matriekskole ter voorbereiding van akademiese studies) gewissel het, oor alle skooljare behoue gebly het - in teenstelling met die tradisionele burgerlike drieledige skoolstelsel wat steeds in die huidige Federale Republiek van Duitsland bestaan. Die konsep is lankal voor die stigting van die DDR ontwikkel en het sy oorsprong in die Duitse hervormingspedagogiek van die 1920's.Wilhelm J. Wagner: Geschichte der DDR. Das Leben im Arbeiter- und Bauernstaat in Karten und Bildern. Wien: tosa im Verlag Carl Ueberreuter 2009, bl. 116

As sosialistiese staats- en eenheidskole het politegniese hoërskole volgens die amptelike ideaal aan kinders 'n hoë graad van algemene kennis verskaf, hulle opgevoed volgens die beginsels van kommunisme en hulle deur middel van die verpligte onderrig asook 'n groot verskeidenheid buiteskoolse aktiwiteite voorberei vir hul verdere lewensbaan en die beroepslewe asook vir verdere (tersiêre) opleiding. 

Toegang tot politegniese hoërskole, waar alle leerlinge kosteloos onderrig ontvang het, is in die DDR-grondwet veranker as burgerreg en -plig.Handbuch Deutsche Demokratische Republik. Jubiläumsausgabe 1984. Leipzig: VEB Bibliographisches Institut 1984, bl. 474

 Rooster vanaf 1971 
   Graad  1  2  3  4  5  6  7  8  9  10 1ste semester  2de semester Duitse taal en literatuur     11  10 12  14  14  7  6  5  4+1  3+1  3 Russies                           –  –  –  –  –  6  5  3  3  3  3 Wiskunde                         5  5 6  6  6  6  6  6  4  5  4 Fisika                             –  – –  –  –  –  3  2  2  3  3 Skeikunde                            –  – –  –  –  –  –  2  4  2  2 Biologie                           –  – –  –  –  2  2  1  2  2  2 Geografie                         –  – –  –  –  2  2  2  2  1  2 Astronomie                         –  – –  –  –  –  –  –  –  –  1 Politegniese onderrig                        –  – –  –  –  –  –  4  4  5  5 waarvan      Tegniese tekene  –  – –  –  –  –  –  (1)  (1)  –  –                                                     Inleiding tot die sosialistiese produksiestelsel  –   – –  –  –  –  –  (1)  (1)  (2)  (2)                                                       Produktiewe werk  –  – –  –  –  –  –  (2)  (2)  (3)  (3) Werkonderrig                             1  1 1  1  2  2  2  –  –  –  – Skooltuin                       –  1 1  1  1  –  –  –  –  –  – Geskiedenis                         –  – –  –  –  1  2  2  2  2  2 Staatsburgeronderrig                  –  – –  –  –  –  –  1  1  1  2 Kuns                     1  1 1  1  2  1  1  1  1  1  – Musiek                              1  1 1  2  1  1  1  1  1  1  1 Liggaamlike opvoeding                              2  2 2  2  3  3  3  2  2  2  2 Verpligte onderrig (ure)         21  21 24  27  29  31  33  32  32+1  31+1  32 fakultatief Tweede vreemde taal                    –  – –  –  –  –  –  3  3  3  2 Fakultatiewe kursusse (*)   –  – –  –  –  –  –  –  –  2  2 Naaldwerk                        –  – –  –  1  1  –  –  –  –  – Maksimale aantal onderrigure      21  21 24  27  30  32  33  35  35+1  34+1  34

 Verwysings 

 Eksterne skakels 
  mdr.de: Bildung in der DDR: Lernen an der Polytechnischen Oberschule

Kategorie:Duitse Demokratiese Republiek